Ενδεικτική απάντηση
Σύμφωνα με τη Νομοθεσία η ημερομηνία παρασκευής δεν είναι απαραίτητο να αναγράφεται στη συσκευασία ενός καλλυντικού προϊόντος. Επιπλέον, η Οδηγία Καλλυντικών δεν απαιτεί την αναγραφή της ημερομηνίας λήξης στα προϊόντα που έχουν διάρκεια ζωής στο ράφι περισσότερο από 30 μήνες. Σε αντίθετη περίπτωση, η ημερομηνία ελάχιστης διάρκειας πρέπει να υποδεικνύεται με τις ακόλουθες λέξεις «χρήση κατά προτίμηση πριν το τέλος συν ημερομηνία» ή αναφορά στο σημείο της συσκευασίας στο οποίο εμφανίζεται η ημερομηνία λήξης. Ως εκ τούτου, το συγκεκριμένο καλλυντικό προϊόν έχει διάρκεια ζωής περισσότερο από 30 μήνες. 
[bookmark: _GoBack]Αναφορικά με την επισήμανση, η νομοθεσία ορίζει ότι πρέπει να επισημαίνονται στον περιέκτη και στη συσκευασία του κάθε προϊόντος με ανεξίτηλους, ευανάγνωστους και ευδιάκριτους  χαρακτήρες, οι ακόλουθες ενδείξεις (να επιλέξετε 6 από τις ακόλουθες):
1. Ο κατασκευαστής ή οι υπεύθυνοι προώθησης του καλλυντικού προϊόντος.
2. Το περιεχόμενο κατά το χρόνο συσκευασίας (κατά βάρος ή κατά όγκο).
3. Η ημερομηνία ελάχιστης διάρκειας (μόνο όταν η διάρκεια ζωής στο ράφι είναι μικρότερη από 30 μήνες)
4. Συγκεκριμένες προφυλάξεις κατά τη χρήση (αν χρειάζεται)
5. Ο αριθμός της παρτίδας παραγωγής (Batch Number).
6. Η λειτουργία του προϊόντος εκτός αν είναι προφανής από την παρουσίασή του.
7. Λίστα συστατικών με φθίνουσα σειρά βάσει του βάρους τους κατά το χρόνο που προστίθενται στο παρασκεύασμα, σύμφωνα με τη Διεθνή Ονοματολογία για τα Συστατικά των Καλλυντικών (ΔΟΣΚ) γνωστή ως INCI.
8. Τα συστατικά των οποίων η συγκέντρωση είναι κατώτερη από 1% μπορούν να αναγράφονται χωρίς να τηρείται μια σειρά
9. οι αρωματικές συνθέσεις και οι πρώτες ύλες τους σημειώνονται με τη λέξη “Άρωμα” (parfum/ arome/fragrance).
10. Οι χρωστικές ουσίες είναι δυνατόν να αναγράφονται χωρίς σειρά μετά τα άλλα συστατικά συμφωνά με τον κωδικό χρώματος ή την ονομασία τους.
11. Τα κράτη μελή της Ε.Ε. λαμβάνουν κάθε μέτρο ώστε στην επισήμανση, την παρουσίαση προς πώληση κα τη διαφήμιση των καλλυντικών προϊόντων, το κείμενο, οι ονομασίες, τα σήματα, οι εικόνες ή τα άλλα σύμβολα παραστατικά ή μη, να μην χρησιμοποιούνται για να αποδώσουν στα προϊόντα αυτά ιδιότητες που δεν έχουν. 
 

